Lav et referat af nedenstående tekst:

Tekst:
Dyrenes Beskyttelses Vagtcentral 1812 forventer travlhed ved telefonerne i efterårsferien. Mange bruger ferien til en frisk gåtur ved havet, og nogle af dem vil temmelig sikkert støde på sæler, der ligger alene på stranden - og derfor tror, at dyrene er i nød. I efterårsferien sidste år fik vagtcentralen 82 henvendelser om sæler - ugen før var der 42. Og de foregående år bød ferien også på noget, der mindede om en fordobling. - Det er tydeligt at mærke på telefonerne, når skolerne har ferie, siger Camilla Jensen, der er leder af vagtcentralen i en pressemeddelelse. Problemet er bare, at sælerne ofte slet ikke fejler noget. Det er helt normalt, at de lægger sig på stranden eller på nogle sten for at hvile sig. De er nemlig ikke i havet hele tiden. Se efter synlige sår - Når folk ringer ind om sæler, starter vi altid med at forklare dem, at det er helt normalt for sæler at hvile sig på land. Selvfølgelig er der tilfælde, hvor der er noget galt med sælen, men vi oplever, at i langt de fleste sager har sælen det fint. Hvis der er noget galt, vil sælen have synlige sår eller være meget tynd, siger Camilla Jensen. Hvis man ser en sæl på stranden, er det vigtigste ifølge vagtcentralen at holde afstand, og hvis man så ser tegn på, at sælen er syg, kan man ringe til vagtcentralen på telefon 1812. - Hvis det vurderes, at sælen har brug for hjælp, tager Dyrenes Beskyttelse kontakt til Naturstyrelsens vildtkonsulenter, som endeligt beslutter, hvad der skal ske med sælen. Er man i tvivl, skal man altid ringe 1812 for at få vejledning, skriver vagtcentralen i pressemeddelelsen.

Referat:
Vagtcentralen 1812 forventer en fordobling i antallet af henvendelser. I langt de fleste tilfælde er dyrene dog ikke i nød.